Jessica Cérival

Jessica Cérival (født 20. januar 1982 i Quimper) er en fransk friidrettsutøver som konkurrerer i kulestøt. Hun er franske mester i kulestøt ni ganger utendørs og sju ganger innendørs, senest under fransk mesterskap i friidrett innendørs 2020.

Idrettskarrière

2001 - 2003 
Cérival kom på femteplass i kulestøt under Junior-EM i friidrett 2001. Hun kom på fjerdeplass under det franske innendørsmesterskapet i friidrett i 2002, og ble fransk U23-mester innendørs, med et støt på 14,85 meter. Også utendørs kom hun på fjerdeplass i det franske mesterskapet i friidrett, og hun ble fransk U23-mester utendørs i juli. I 2003 vant hun det franske U23-mesterskapet innendørs og fikk sølv i det franske mesterskapet innendørs. Hun vant kulestøt under det franske U23-mesterskapet i friidrett i 2003, og ble tatt ut til å delta i U23-EM i friidrett 2003, der hun kom på sjetteplass. Under fransk mesterskap i friidrett 2003 kom hun på tredjeplass.

2004 - 2007 
Hun ble fransk U23-mester i kulestøt innendørs i 2004, og fikk sølv i det franske mesterskapet i friidrett innendørs. Hun deltok i European Winter Throwing Challenge 2004, og kom der på fjerdeplass. Hun vant kulestøt under det franske U23-mesterskapet i friidrett, og fikk sølv i det franske mesterskapet i friidrett. I 2005 fikk hun sølv i det franske mesterskapet innendørs, og hun deltok i European Cup Winter Throwing 2005, der hun kom på tiendeplass. Utendørs fikk hun gull under det franske universitetsmesterskapet i mai, og hun fikk sølv under fransk mesterskap i friidrett 2005. Hun vant kulestøt under Jeux de la Francophonie 2005. 

I 2006 fikk hun sølv i Meeting Gaz de France innendørs i januar, og hun fikk sølv under fransk mesterskap i friidrett innendørs 2006. European Cup Winter Throwing 2006 ble arrangert i Tel Aviv, og Cérival kom der på 14.-plass. Hun kom på andreplass under fransk mesterskap i friidrett 2006. Hun vant det franske universitetsmesterskapet innendørs i februar 2007, og en uke senere fikk hun sølv under fransk mesterskap i friidrett innendørs 2007. Under EM i friidrett innendørs 2007 kom hun på sjuendeplass, der hun støtte 16,51 meter. Hun vant kulestøt under KBC Night of Athletics, og fikk en ny sølvmedalje under fransk mesterskap i friidrett 2007. I august deltok hun i Sommeruniversiaden 2007 i Bangkok, der hun kom på femteplass.

2008 - 2011 
Cérival deltok i European Cup Winter Throwing 2008, og kom der på sjetteplass. I juli kom hun på andreplass i kulestøt under fransk mesterskap i friidrett 2008. Hun satte ny personlig rekord under et stevne i Eaubonne i februar 2009, med 17,15 meter, og hun fikk sølv under fransk mesterskap i friidrett innendørs 2009, der hun støtte 17,05 meter. Hun vant det franske universitetsmesterskapet innendørs i slutten av februar. Under EM i friidrett innendørs 2009 fikk hun tiende beste resultat i kvalifiseringen, og gikk ikke videre til finalerunden. Hun satte også ny personlig rekord utendørs i juni, med 17,87 meter, og hun vant kulestøt under Middelhavslekene 2009, med 17,77 meter. Hun vant kulestøt under fransk mesterskap i friidrett 2009, der Valerie Vili fra New Zealand vant kunkurransen med 20,18 meter, men deltok ikke i det franske mesterskapet. Dette var Cérivals første nasjonale tittel på seniornivå. Hun deltok i VM i friidrett 2009, og fikk der 20. beste resultat i kvalifiseringen. Hun kom på andreplass under DécaNation 2009, og deltok i Jeux de la Francophonie 2009 der hun fikk sølv bak Anca Heltne fra Romania. 

I februar 2010 fikk hun sølv under fransk mesterskap i friidrett innendørs 2010, og hun kom på sjuendeplass under European Cup Winter Throwing 2010. Frankrike deltok i Superligaen under Lag-EM i friidrett 2010 i Bergen, og Cérival kom der på sjetteplass. Frankrike endte på fjerdeplass i Superligaen dette året. Under fransk mesterskap i friidrett 2010 fikk hun sølv, bak Laurence Manfredi, og hun kom på sjetteplass i Meeting Areva. Hun vant kulestøt under fransk mesterskap i friidrett innendørs 2011, hennes første nasjonale innendørstittel. Der satte hun også personlig rekord innendørs med 17,99 meter. Under EM i friidrett innendørs 2011 fikk hun sjuende beste resultat i kvalifiseringen, og hun kom på fjerdeplass i finalerunden med 17,84 meter. Under European Cup Winter Throwing 2011 kom hun på andreplass, bak Alena Kopets fra Belarus. Frankrike deltok igjen i Superligaen under Lag-EM i friidrett 2011, og Cérival kom der på femteplass, som ga åtte poeng i lagkonkurransen, der Frankrike kom på femteplass med 290 poeng. Hun vant fransk mesterskap i friidrett 2011, og kom på fjerdeplass under DécaNation 2011.

2012 - 2015 
Etter seier i fransk mesterskap i friidrett innendørs 2012 deltok hun i VM i friidrett innendørs 2012, der hun fikk 14. beste resultat i kvalifiseringen, og nådde ikke finalerunden. Nadezjda Ostaptsjuk ble senere diskvalifisert, så resultatet hennes står dermed som 13. beste resultat. Hun kom på tiendeplass under European Cup Winter Throwing 2012, og i juni vant hun kulestøt under fransk mesterskap i friidrett 2012. Hun kom på niendeplass under EM i friidrett 2012 og kom på fjerdeplass under DécaNation 2012. Hun vant fransk mesterskap i friidrett innendørs 2013, hennes tredje innendørstittel på rad. Under European Cup Winter Throwing 2013 kom hun på niendeplass. Hun representerte Frankrike under Lag-EM i friidrett 2013 (Superligaen), og kom der på åttendeplass. Hun vant kulestøt under fransk mesterskap i friidrett 2013, og kom på fjerdeplass under DécaNation 2013.

I 2014 vant hun kulestøt under fransk mesterskap i friidrett innendørs 2014, og hun kom på sjetteplass under European Cup Winter Throwing 2014. Hun representerte på nytt Frankrike under Lag-EM i friidrett 2014, og kom denne gangen på femteplass i kulestøt. Hun vant kulestøt under Folksam GP i Sverige og under fransk mesterskap i friidrett 2014, og hun vant også Flanders Cup i Gent. Under DécaNation 2014 kom hun på femteplass. Under fransk mesterskap i friidrett innendørs 2015 vant hun kulestøt, med 16,90 meter, og hun kom på 12.-plass under European Cup Winter Throwing 2015. Hun kom på sjuendeplass under Lag-EM i friidrett 2015, og vant det franske mesterskapet utendørs i 2015. Hun kom på 12.-plass under Meeting Areva og sjetteplass under DécaNation 2015.

2016 - 2019 
Under innendørssesongen 2016 vant hun fransk mesterskap i friidrett innendørs 2016, og hun fikk sølv i European Cup Winter Throwing 2016, bak Alena Abramtsjuk. Hun kom på tredjeplass i IFAM Meeting i Belgia og fjerdeplass i AtletiCAGenève, og i juni vant hun kulestøt under fransk mesterskap i friidrett 2016. Under DécaNation kom hun på tredjeplass. Hun vant på nytt fransk mesterskap i friidrett innendørs 2017, og i mars 2017 kom hun på åttendeplass under EM i friidrett innendørs 2017. Hun kom på andreplass under European Cup Winter Throwing 2017, bak Anita Márton fra Ungarn. Hun vant kulestøt under IFAM Meeting. I juni representerte hun Frankrike under Lag-EM i friidrett 2017, og kom der på femteplass. Etter at hun vant kulestøt under fransk mesterskap i friidrett 2017 deltok hun i VM i friidrett 2017, der hun fikk 13. beste resultat i kvalifiseringen, og nådde ikke finalerunden. 

Hun forsvarte tittelen sin under fransk mesterskap i friidrett innendørs 2018, der hun støtte 16,47 meter. Hun vant også kulestøt under fransk mesterskap i friidrett 2018. Verdenscupen i friidrett 2018 ble arrangert i London, og Cerival kom der på åttendeplass i kulestøt. Frankrike kom på femteplass i denne landskampen. 

Hun konkurrerte mindre i 2019, men fikk sølv i kulestøt under fransk mesterskap i friidrett innendørs 2019, bak Ashley Bologna, og hun deltok i European Cup Winter Throwing 2019 der hun kom på sjetteplass i B-finalen.

2020 - 
Den 29. februar 2020 vant hun fransk mesterskap i friidrett innendørs 2020, dette var hennes niende tittel innendørs.

Referanser

Eksterne lenker 
 

Franske kulestøtere
Franske mestere i friidrett